text: যুবতিকে ধর্ষণের অভিযোগে গ্রেফতার বৃদ্ধ - Kolkata24x7 | Read Latest Bengali News, Breaking News in Bangla from West Bengal's Leading online Newspaper
  Home রাজ্য দক্ষিণবঙ্গ যুবতিকে ধর্ষণের অভিযোগে গ্রেফতার বৃদ্ধ
  যুবতিকে ধর্ষণের অভিযোগে গ্রেফতার বৃদ্ধ
  বাঁকুড়া: এক মানসিক প্রতিবন্ধী যুবতিকে ধর্ষণের অভিযোগ উঠল এক বাহান্ন বছরের বৃদ্ধের বিরুদ্ধে৷ ঘটনাটি ঘটেছে বাঁকুড়ার খেড়েশোল গ্রামে৷ পুলিশের কাছে লিখিত অভিযোগ জানিয়েছে নির্যাতিতার পরিবার৷ তাদের অভিযোগের ভিত্তিতে পুলিশ মথুর বাউরি নামে ওই বৃদ্ধকে গ্রেফতার করেছে৷ শনিবার তাকে বাঁকুড়া কোর্টে তোলা হচ্ছে৷ এই ঘটনার খবর প্রকাশ্যে আসতেই ক্ষোভে ফুঁসছেন এলাকার মানুষ৷ অভিযুক্তের দৃষ্টান্তমূলক শাস্তির দাবী করেছে তারা৷
  পুলিশের পক্ষ থেকে জানানো হয়েছে, গত ১২ মার্চ গ্রাম সংলগ্ন ফাঁকা মাঠে ওই মানসিক ভারসাম্যহীন যুবতী অন্যান্য দিনের মতো সেদিনও ছাগল চরাতে যায়৷ সেই সময় ওই মাঠে গরু চরাতে যাওয়া মথুর বাউরী ওই যুবতীতে একলা পেয়ে ধর্ষণ করে৷ একই সঙ্গে এই প্রকাশ করলে তাকে খুনের হুমকিও দেওয়া হয় বলে অভিযোগ৷ অভিযুক্ত মথুর বাউরীর বাড়ি ও খেড়াশোল গ্রামে বলে জানা গিয়েছে৷
  খবর, শুক্রবার ওই নির্যাতিতা তার ঠাকুমার কাছে মথুর বাউরির কুকীর্তির কথা জানায়৷ শুক্রবারই বাঁকুড়া মহিলা থানায় মেয়েটির পরিবারের পক্ষ থেকে লিখিত অভিযোগ করা হয়৷ পুলিশ অভিযোগ পেয়ে রাতে অভিযুক্ত মথুর বাউরিকে তার বাড়ি থেকে গ্রেফতার করে৷ আজ নির্যাতিতার গোপন জবানবন্দি নেওয়া হতে পারে৷ এমনটাই খবর৷ একই সঙ্গে মানসিক প্রতিবন্ধী যুবতীকে ধর্ষণের অভিযোগে গ্রেফতার হওয়া বৃদ্ধ মথুর বাউরিকে জেলা আদালতে তোলা হবে পুলিশ সূত্রে জানানো হয়েছে৷